paragraph_text: U Francuskoj je akta represalija državne vlasti (koju su bili zadržali republikanci) i privatnih osveta protiv radikalnih jakobinaca bili u manjem broju, dok 20. svibnja 1795. godine jakobinci nisu podigli ustanak u Parizu. Ustanak je brzo okončan - oko 20.000 vojnika koji su mu se u Parizu pridružili, zapravo su protestirali zbog slabe ishrane zbog oskudice koja je nastala zbog slabe žetve i državnih financija u rasulu, te se nisu upustili u nikakve borbe - ali su jakobinci, koji su dizali vojsku na pobunu i očito pripremali nasilni povratak na vlast, bili izvrgnuti diljem Francuske ne samo uhićenjima, nego i privatnom teroru svojih političkih protivnika. Izvan velikih gradova, teror su u velikom dijelu provodili monarhisti (koji, dakle, nisu držali vlast u Republici), a najviše ga je bilo u južnim dijelovima Francuske.<ref> Naziv "bijeli" proizlazi zacijelo iz boje koja se u francuskom društvu asocirala s predrevolucionarnom burbonskom monarhijom, čija je boja bila bijela - moharhisti su u sukobima običavali nositi bijele kokarde (ukras za kape kružnog oblika) kakve su nosili vojnici predrevolucionarne kraljevske vojske.<ref>